诗辞查询
谁家宅第成还破, 何处亲宾哭复歌? 昨日屋头堪炙手, 今朝门外好张罗。 北邙未省留闲地, 东海何曾有顶波。 莫笑贱贫夸富贵, 共成枯骨两何如?
一曲新词酒一杯, 去年天气旧亭台。 夕阳西下几时回? 无可奈何花落去, 似曾相识燕归来。 小园香径独徘徊。
东城高且长, 逶迤自相属。 回风动地起, 秋草萋已绿。 四时更变化, 岁暮一何速! 晨风怀苦心, 蟋蟀伤局促。 荡涤放情志, 何为自结束? 燕赵多佳人, 美者颜如玉。 被服罗裳衣, 当户理清曲。 音响一何悲! 弦急知柱促。 驰情整巾带, 沉吟聊踯躅。 思为双飞燕, 衔泥巢君屋。
李杜诗篇万口传, 至今已觉不新鲜。 江山代有才人出, 各领风骚数百年。
何事居穷道不穷, 乱时还与静时同。 家山虽在干戈地, 弟侄常修礼乐风。 窗竹影摇书案上, 野泉声入砚池中。 少年辛苦终身事, 莫向光阴惰寸功。
风驱急雨洒高城, 云压轻雷殷地声。 雨过不知龙去处, 一池草色万蛙鸣。
飞来山上千寻塔, 闻说鸡鸣见日升。 不畏浮云遮望眼, 只缘身在最高层。
城阙辅三秦, 风烟望五津。 与君离别意, 同是宦游人。 海内存知己, 天涯若比邻。 无为在歧路, 儿女共沾巾。
青天有月来几时? 我今停杯一问之。 人攀明月不可得, 月行却与人相随。 皎如飞镜临丹阙, 绿烟灭尽清辉发。 但见宵从海上来, 宁知晓向云间没。 白兔捣药秋复春, 嫦娥孤栖与谁邻? 今人不见古时月, 今月曾经照古人。 古人今人若流水, 共看明月皆如此。 唯愿当歌对酒时, 月光长照金樽里。
半亩方塘一鉴开, 天光云影共徘徊。 问渠哪得清如许? 为有源头活水来。
春宵一刻值千金, 花有清香月有阴。 歌管楼台声细细, 秋千院落夜沉沉。
常棣之华, 鄂不韡韡。 凡今之人, 莫如兄弟。 死丧之威, 兄弟孔怀。 原隰裒矣, 兄弟求矣。 脊令在原, 兄弟急难。 每有良朋, 况也永叹。 兄弟阋于墙, 外御其务。 每有良朋, 烝也无戎。 丧乱既平, 既安且宁。 虽有兄弟, 不如友生? 傧尔笾豆, 饮酒之饫。 兄弟既具, 和乐且孺。 妻子好合, 如鼓瑟琴。 兄弟既翕, 和乐且湛。 宜尔室家, 乐尔妻帑。 是究是图, 亶其然乎?
世事短如春梦, 人情薄似秋云。 不须计较苦劳心。 万事原来有命。 幸遇三杯酒好, 况逢一朵